sasicodes/solvari-1 huggingface dataset:
ஹாஸனுடைய வாய் சொர்க்கத்திற்கு சொர்க்கத்திற்கு என்று திரும்பத் திரும்பச் சொல்லிக் கொண்டிருந்தன தூரத்திலே நட்சத்திரங்கள் ஒரே கூட்டமாக இருந்தன
முதலாவது அந்த நிலவு உண்மையான நிலவல்ல இரண்டாவது அந்தத் தண்ணீர் தண்ணீர் அல்ல திராட்சை மது மூன்றாவது அந்த மிருகங்களின் அரசனாகிய சிங்கம் சீனத்துப் பீங்கானால் செய்யப்பட்டது
எதிரில் இருந்த திரையை இழுத்துவிட்டு உள்ளே பார்த்தான் இரத்தினக் கம்பள விரிப்பின்மீது இன்னொரு வெள்ளி நிலாவைக் கண்டான் அவன் அதைத் தொட்டுப் பார்த்தான்
நான் உன்னை என்னுடனேயே வைத்துக்கொள்ள வேண்டும் என்று இருந்தேன் என்று அவன் தன் எண்ணத்தை வெளியிட்டு விட்டுச் சிரித்துக் கொண்டே நான் பழைய உமார்தான்
இது போன்ற மாயமான தூக்கத்திலிருந்து எழும் மனிதர்களிடம் ஹாஸான் இதுவரை நூற்றுக் கணக்கான தடவைகள் இதே கேள்வியைக் கேட்டிருக்கிறான்
அந்த நூற்றுக் கணக்கானவர்களும் கூறிய அதே பதில்தான் கிடைக்குமென்று நம்பிக்கையுடன் அவன் உமார் பதிலை எதிர்பார்த்துக் கொண்டிருந்தான்
ரே நகரிலே சந்தித்தாயே கூட்டாளிகள் சிலர் அவர்கள் வான அமைப்பைப்பற் ஐயப்பட்டாலும்கூட அந்த சொர்க்க போகத்தை அனுபவிப்பதில் மற்றவர்கள் யாருக்கும் சளைத்தவர்கள் அல்ல
என்னுடைய வேலைக்காரர்கள் பல பிரிவுகளாய்ப் பிரிக்கப்பட்டிருப்பதை நீ புரிந்து கொண்டிருக்கலாமே ஆம் அர்ப்பணம் செய்தவர்கள் என்ற காவற்படைகளும் பின்பற்றுவோர் என்ற தொண்டர் கூட்டமும் கூட்டாளிகள் என்ற தலைவர்களும் அறிஞர்களும் ஆக நான்கு வகையான பிரிவுகளைக் கூறினாய் ஐந்தாவது பிரிவிலே வெளிப்புறத்தார்
வெளிப்புறத்தாருக்கும் அர்ப்பணம் செய்தோருக்கும் உண்மையில் பிறப்பிறப்புப் பெருந்தலைவன் நானே நீ அதிலே ஐயங்கொண்டால் விரைவில் அதற்கு ஆதாரங்காணலாம்
அவர்கள் என்னை மலைத்தலைவன் என்று அழைப்பதன் காரணம் என்னவென்றால் எங்களுடைய பலம் பொருந்திய கோட்டைகளெல்லாம் இந்தக் கழுகுக் கூட்டைப்போல மலையுச்சிகளிலேயே கட்டப் பெறுகின்றன
மேலும் உங்கள் பிரசாரர்கள் பாமர மக்களிடம் வாரத்தில் ஏழு நாட்கள் இருப்பது போலவும் வானத்தில் ஏழு கிரகங்கள் இருப்பது போலவும் உலகத்தில் ஏழு கொள்கைகள் இருக்கின்றன என்று பிரசாரம் செய்கிறார்கள்
குதிரைத் தபாலில் செய்தி வந்து சேருவதற்கு முன்பாகவே அந்தச் செய்திகளைத் தெரிந்து கொள்ளும் உன் இரகசியத்தை நான் தெரிந்து கொண்டேன் என்றான் உமார்
தபால் புறாவைப் பிடித்து வருவதற்குப் பருந்தைத் தவிர வேறு எதனாலும் முடியாது என்று கூறிக்கொண்டே தனக்குள்ளே வேறோரு திட்டம் போட்டுக் கொண்டு உலகத்துச் செய்திகளை அறிந்து கொள்வதற்காக நான் சில சமயங்களில் தபால் புறாக்களைப் பயன்படுத்துவதுண்டு
நமது பகைமை உணர்ச்சி என்ற கத்திப் பிடியிலிருந்து நம் கைகளை அகற்றி விடுவோம் நமக்கிடையேயுள்ள கருத்து வேற்றுமை என்ற திரையைக் கிழித்து விடுவோம் என்றான் ஹாஸான் விசித்திர தொனியில்
அரசர்களும் அமைச்சர்களும் இருந்து நம் உடல்களையும் ஆத்மாக்களையும் ஆளுகின்ற இடத்திலே அறிவைத் தேடுகின்றவனுக்கு என்ன நன்மையிருக்கிறது
கெய்ரோ நகரத்தில் ஆயுதந்தாங்கிய காவற்படை வீரர்களால் தெரு நாயைப் போல் அடிக்கப் பெற்றேன் அந்த இளம் பருவத்திலே அவமானப் படுத்தப்பட்டு ஏழ்மையின் காரணமாக ஏளனஞ்செய்யப்பட்டு வாழ்விலே நொந்து போயிருக்கிறேன்
கெய்ரோவிலே உள்ள பேராசிரியர் சிலரிடமும் கடல் கடந்து சென்று திபேரியர்களின் முதுகுரவர்களான கபாலியரிடமும் நான் பற்பல நூல்களைக் கற்றேன்
விரைவில் அவை அழிந்து ஒன்றும் மிஞ்சாமல் போய்விடும் கோயில்களிலும் மட்ங்களிலும் பாதுகாத்து வைக்கப்பட்டிருக்கிற மகான்களின் எலும்புகள் மயிர்கள் பற்கள்போல் மதங்களின் சிற்சில பகுதிகளே மிஞ்சும்
பூமியில் இருக்கும் மதவாதிகள் அனைவருக்கும் நான் ஒரு செய்தி கூற முடியுமானால் நான் என்ன சொல்லுவேன் தெரியுமா கோயில்களையும் தொழுகை மடங்களையும் சிங்காதனங்களையும் தூக்கி எறியுங்கள்
சிங்காதனங்களின் மேல் இருப்பவர்களும் மதங்களின் வணங்கு நிலையங்களைக் காத்துக் கொண்டு கிடப்பவர்களும் சாதாரண மனிதர்களே பொய்யுரைகளின் பின்னாலே மறைந்து கொண்டு சக்திவாய்ந்தவர்களாகக் காட்சியளிக்கிறார்கள் தொடக்க காலத்தில் சூரிய தேவனுக்குப் படையலிட்ட காட்டுமிராண்டிகளைக் காட்டிலும் இறையைத் தொழும் மக்களும் உயர்ந்தவர்கள் அல்ல என்றே நான் கூறுவேன்
கூட்டத்தைப் பெருக்குவதற்கும் உயிர் கொடுத்துப் போராடுவதற்கும் எந்தவிதமான அறிவும் இல்லாத அந்தக் கூட்டத்தின் உதவி தேவைப்படுகிற காரணத்தால் அறிவில்லாத மக்களிடையே ஏழாவது மாதி ஒருவர் வருவார் என்று பிரசாரம் செய்கிறோம்
அறிவுள்ளவர்களுக்கு நாங்கள் விஞ்ஞானப் புதுப்பேரொளியை அடையுமாறு போதிக்கிறோம் உறுதியான தவிர்க்க முடியாத ஒரு விஷயத்தைப் பற்றி விளக்கிக் கூறுபவன் போல் தோளைக் குலுக்கிக் கொண்டான் ஹாஸான்
எகிப்து தேசத்திலே நான் பயின்ற சில மாய வித்தைகள் இருக்கின்றன என் சடக்கென்று தன் பேச்சை நிறுத்திய ஹாஸான் உமாரை நோக்கி பதினைந்து ஆண்டுகளுக்கு முன்னாலே ரோமானியப் பேரரசனும் சுல்தான் ஆல்ப் அர்சலானும் இறந்து போவார்கள் என்று மாலிக்ஷாவுக்குச் சோதிடம் கூறினாயே அது எந்தவிதமான கலை
பதில் கூறப்போகும் சமயத்தில் எச்சரிக்கையாக இருக்க வேண்டும் என்ற ஓர் உள் உணர்வு உண்டாகவே உமார் கவனத்துடன் அமைதியாக அது ஓர் அற்புத சக்தி அது என்னுடைய இரகசியம் என்று கூறினான்
என்று கேட்ட ஹாஸான் எழுந்து அந்த அறையில் அங்குமிங்கும் நடந்து கொண்டே குவாஜா உமார் பாபிலோனில் உன்னைப் பார்த்த பொழுது நான் புகழ்ந்தேன்
மேலும் நிசாமின் ஆதரவை நீ இழந்து விட்டாய் என்று எண்ணுகிறேன் புதிய மத அமைப்பாளராகிய நாங்கள் உனக்காகச் செய்திருப்பதை நீ நினைத்துப்பார்
பாலைவனப் பிரதேசத்திலே எபிரேட்ஸ் ஆற்றிலே விழுந்து இறக்கப் போன உன்னை துன்பத்தால் செத்துப்போகக்கூடிய உன்னை அக்ரோனோஸ் காப்பாற்றி இருக்கிறான்
அவன் உன்னுடைய அரண்மனைகளில் நாகரிகப் பொருள்கள் பலவற்றைக் கொண்டு வந்து நிரப்பி உன்னை உல்லாச வாழ்க்கை வாழச் செய்திருக்கிறான்
அப்படியே நான் எதிர்பார்த்து உனக்கு நன்மை செய்வதாக ஒப்புக் கொண்டாலும்கூட நண்பன் ஒருவன் உன் நட்பை எதிர்பார்க்கும் முறையிலேதான் இவற்றைச் செய்தேன்
உன்னுடைய புதிய பஞ்சாங்கம் உன்னுடைய புத்தகங்கள் நிசாப்பூரிலேயுள்ள உன்னுடைய ஆராய்ச்சிக்கூடம் இவை ஒவ்வொன்றையும் நான் பாராட்டுகிறேன் போற்றுகிறேன்
ஒரு புறத்திலே பெரிய பெரிய நெருப்பு அடுப்புகளும் அவற்றின் மேலே உருகிக் குழம்பாக இருந்த கண்ணாடி கொதித்துக் குமிழி விட்டுக்கொண்டிருந்ததையும் அங்கு பலர் வேலை செய்து கொண்டிருந்ததையும் உமார் கண்டான்
எல்லாவிதமான கண்ணாடிப் பொருள்களும் எல்லாவிதமான மக்களுக்கும் எளிய விலையில் ஏராளமாகக் கிடைக்க முடிகிறது என்று கூறித் தொழிற்சாலைப் பகுதியிலிருந்து சரக்கறைக்குக் கூட்டிச் சென்றான்
அங்கே மதுச்சாடிகளும் கோப்பைகளும் தேன் வைக்கும் போத்தல்களும் தட்டுகளும் குவளைகளும் மற்றும் பலப்பல விதமான கண்ணாடிச் சாமான்களையும் உமார் கண்டான்
ஓர் அடிமையை விளக்குக் கொண்டு வரும்படி கூறி அது வந்ததும் வேறோர் அகன்ற அறைக்குள்ளே கூட்டிச் சென்ற ஹாசான் விளக்கின் ஒளியிலே அங்கு அடுக்கி வைக்கப்பட்டிருந்த அரிசி முட்டைகளைக் காண்பித்தான்
இந்தக் குகைகளிலே என்னைச் சேர்ந்தவர்களுக்கு வேண்டிய உணவுப் பொருள்கள் இரண்டு வருடங்களுக்குப் போதுமான அளவு சேமித்து வைக்கப்பட்டிருக்கின்றன
அது இந்தச் சுண்ணாம்புக் கற்களின் வழியாகத் தன் வழியை அறுத்துக் கொண்டு வந்து இந்த மலையின் ஊடே பெரிய பெரிய பாதைகளை ஏற்படுத்தியிருக்கிறது
பிற்காலத்திலே பூமியில் ஏற்பட்ட ஏதோ மாறுபட்டால் ஆற்றின் உற்பத்தியிடமான இந்த ஊற்றுத் தாழ்ந்த இடத்திற்கு மாறியிருக்கிறது
நூற்றுக் கணக்கான ஆண்டுகளுக்கு முன்னாலே சில மனிதர்கள் மலையின் மேற்புறத்திலேயுள்ள குகைகளையடைந்து படிக்கட்டுகளும் நடைபாதைகளும் அமைந்திருக்கிறார்கள்
மலையின்மேல் உள்ள இந்தக் கழுகுக்கூடு என்ற கோட்டை மற்ற எந்தக் கோட்டைகளைக் காட்டிலும் பெரிதாக இருக்க முடியாதென்றே எண்ணியிருந்தான்
அந்த மலையின் உட்புறத்திலே இருக்கும் எந்த இரகசியத்தையும் வெளியில் செல்வோர் எத்தனை தலைமுறையானாலும் அறிய முடியாதபடி அமைந்திருந்தது அந்தக் குகைக்கோட்டை
அந்தக் குறுகிய வழியின் மூலையில் உள்ள ஒரு கதவை ஹாஸான் இழுத்துத் திறந்ததும் உமார் அந்தக்கல் மிருகம் இருக்கும் குகைக்கூடத்திலே மீண்டும் தான் வந்து சேர்ந்திருப்பதையறிந்தான்
ஆனால் நடனக்காரர்கள் ஆடிக் கொண்டிருந்த இடத்திலே மட்டும் கற்பாறைகளின் வெடிப்பிலிருந்து வெளிவந்த நெருப்பு நாக்குகள் இன்னும் எரிந்து கொண்டே யிருந்தன
எகிப்தியர்கள் ராதேவனை வழிபடும் வழக்கம் தொடங்குவதற்கும் முன்னால் சாரதுஸ்திரியர்களுக்கும் முன்னால் சூரியதேவனை வழிபாடு நடத்தும் வழக்கம் தொடங்கப் பெறுவதற்கும் முன்னால் இந்த நெருப்பு வணக்கம் ஏற்பட்டிருக்க வேண்டும்
பாரசீகர்கள் இந்த இடத்தைப் புனிதமான இடமென்று நினைத்து வந்ததற்குக் காரணம் என்னவென்றால் தங்கள் மூதாதையர்களின் கோயிலாக இது இருந்திருப்பதும் இடைவிடாது தொழுகை நடந்து வந்திருப்பதுமே ஆகும்
புனிதமான நெருப்புக் கடவுளுக்குத் தங்கள் மரியாதையைக் காட்டுவதற்காக அவர்கள் இந்த மிருகத்தைச் செய்து இங்கே நிறுத்தி இருக்கிறார்கள்
இப்பொழுது என்னுடைய அர்ப்பணம் செய்தவர்கள் கூட்டத்தின் பக்தியை வளர்ப்பதற்காக இந்த இடத்திலே இஸ்லாமியத் தொழுகை முறையைச் சில புதிய மாறுதல்களுடன் வகுத்து நடத்துகிறேன்
ஜெருசலத்தில் யூத அரசன் டேவிட் ஒரு பாறையருகிலே படுத்துக் கனவு கண்டான் என்பதற்காக அந்த இடத்தில் இருந்து ரோமானிய மத குருக்கள் பக்திசெய்து வந்தார்கள்
இந்த இரண்டு நிமிட நேரமும் புது மனிதனாக மாறிக் கேள்விகளை அள்ளிப் பொழிந்த ஹாஸான் ஓர் இருண்ட பாதை வழியாக உமாரை அழைத்துக் கொண்டு சென்றான்
இந்த வெளிக்காற்று குகையின் பகுதிகளில் எல்லாம் புகுந்து வீசியதால்தான் மனிதர்கள் மூச்சுவிட முடிகிற தென்பதையும் நெருப்பு எரிய முடிகிறதென்பதையும் உமார் உணர்ந்து கொண்டான்
இருண்ட வழியாகப் பல திருப்பங்களிலும் திரும்பித் திரும்பிக் கடைசியாக அவர்கள் வெளிப்புறத்திற்கு வந்தார்கள் நீலவானும் நிறைந்த வெளிச்சமும் மலையின் வெளிப்புறத்திலே வந்ததும் சிதறிக்கிடந்த பாறைத் துண்டுகளின்மேல் ஏறிச்சென்று ஒரு செங்குத்தான பாறையுச்சிக்கு வந்து நின்றார்கள்
அங்கே நின்று கொண்டிருந்த ஹாஸான் தன் இரு கைகளையும் விரித்துக்கொண்டு ஓ என் அர்ப்பணம் செய்தவர்களே சொர்க்கபோகம் உங்களை வந்து சேர்வதாகுக அல்லாவின் ஆற்றல் உங்கள் கரங்களை ஆற்றலுடையதாக்குக
உயர்த்திய குரலிலே அந்தப்பாறை மேட்டின் உச்சியிலே கீழே நின்றுகொண்டிருக்கும் மக்கள் கூட்டத்திற்கு நேரே நின்ற ஹாஸ்ான் பார்ப்பதற்கு ஒரு தேவதூதன் போல காட்சியளித்தான்
கீழே கூடியிருக்கும் அறிவற்ற மக்களுக்கு அவன் தங்களை எந்த சொர்க்கத்திற்கு அழைத்துச் செல்லக் கூடியவன் என்ற நம்பிக்கையை அந்தத் தோற்றம் அளித்தது
அங்கே தொடர்ந்து நின்று கொண்டிருந்து தன் மகத்துவத்தை வீண் ஆக்காமல் சட்டென்று திரும்பிப் பாறையைவிட்டுக் கீழே உமாரையும் இழுத்துக் கொண்டு இறங்கினான்
அர்ப்பணம் செய்தவர்கள் கூட்டத்தைச் சேர்ந்த மூன்று இளைஞர்கள் அங்கே காவல் காத்துக்கொண்டு நின்றவர்கள் தங்கள் ஆயுதங்களைக் கீழே வைத்துவிட்டு மாலைத் தொழுகை நடத்துவதற்காக ஆயத்தமானார்கள்
நீ இதற்கு முன்னால் அதிசய சம்பவங்கள் நடந்ததைக்கண்டிருக்க மாட்டாயே இதோ பார் என்று உமாரிடம் கூறிய ஹாஸான் மண்டியிட்டிருந்த அந்த இளைஞர்களின் பின்புறமாகச் சென்று வணங்கிக் குனிந்த அவர்களின் தோள்களிலே தன் கைகளை வைத்தான்
கடைசிச் சொற்கள் சவுக்கு வீச்சுப்போல வெளிப்பட்டதும் மூன்று மெல்லிய உருவங்கள் நடுங்கித் துடித்துக் கொண்டே கோட்டைச் சுவர் வரந்தையை விட்டு குதித்தன
ஒரு முகத்திலே சொர்க்கத்தைக் காணவேண்டும் என்கிற ஆவல் உணர்ச்சியும் மற்றொரு முகத்திலே பயத்தின் குறிகளும் தோன்றியிருப்பதைக் கண்டான்
ஆடைகள் காற்றில் பறக்க ஆடிக்கொண்டே செல்லும் மூன்று பந்துகள்போல் அந்த மலையுச்சியிலிருந்து கீழேயுள்ள செங்குத்தான ஆழமான பள்ளத்தாக்கிலே நூற்றுக் கணக்கான அடிகளுக்குக் கீழே உள்ள மரக்கூட்டத்தின் இடையிலே அந்த உருவங்கள் விழுந்து கொண்டிருந்தன
அடிவாரத்திலே உள்ள பாறைகளிலே விழுந்து எலும்பு நொறுங்கி மண்டையுடைந்து சதை கிழிந்து குருதியொழுகிச் செத்துத் தொலைவதற்காகச் சென்றுகொண்டிருந்த அந்த உருவங்களைப் பார்த்த உமார் ஹாஸானைத் திரும்பிப் பார்த்தான்
இதோ மறைந்து கொண்டிருக்கும் கதிரவன் மீண்டும் கீழ்த்திசையிலே தோன்றுவதற்கு முன்னால் உள்ள இடை நேரத்திலே எத்தனையோ ஆயிரம் மனிதப் பூச்சிகள் இறந்து மறைந்து இந்த உலக மென்றும் சாணிமேட்டிலே இன்னும் ஆயிரக்கணக்கான பூச்சிகள் உற்பத்தி செய்யப்படுகின்றன
இப்பொழுது உனக்கிருக்கும் செல்வமும் செல்வாக்கும் என்னிடமிருந்து நீ பெறப்போகின்றவற்றுடன் ஒப்பிட்டுப் பார்த்தால் மிகச் சாதாரணமாகிவிடும்
சில காரியங்கள் நடந்து முடியும் வரையிலே நீ இப்பொழுதிருப்பது போலவே இங்கேயே தங்கியிருக்க வேண்டியதுதான் அதன்பிறகு நீ விரும்பினால் பிரிந்து செல்லலாம்
இந்தப் புதிய மதத்தைத் தோற்றுவித்த தலைவனுக்குத் தன்னைப் பின்பற்றுவோரையெல்லாம் காப்பாற்றி ஆதரிக்கக்கூடிய அளவு செல்வம் எங்கிருந்து வந்ததென்று தெரியவில்லை
ஹாஸானுடைய பேச்சுக்களையும் அவன் தன் சக்தியின் பெருமையைப்பற்றிக் கூறியதையும் நினைக்கிறபொழுது அவனுக்கு வேதாந்தி காசாலி கூறிய ஒரு விஷயம் நினைவுக்கு வந்தது
ஹாஸானுடைய திட்டப்படி பார்த்தால் பலப்பல பள்ளி ஆசிரியர்களின் மகிழ்ச்சியைப்பற்றிய விவாதங்களும் அறிஞர் பிளாட்டோவின் குடியாட்சித் திட்டமும் முட்டாள் தனமாகி விடுகின்றன
உண்மையில் புத்தியுள்ள மிருகங்கள் என்ற நிலையைக் காட்டிலும் மனிதப் பிராணிகள் உயர்ந்தவையல்ல என்ற நிலையிருக்குமானால் ஹாஸ்ானுடைய புது மதத்தை மிக உயர்ந்ததென்று கூறலாம்
ஆனால் மனிதர்கள் புத்தியினால் மட்டும் மிருகங்களிலிருந்து வேறுபடவில்லையே அவர்களுக்கென்று சுதந்திரமான எண்ணங்களும் கொள்கைகளும் இருக்கின்றன
உலகத்தின் ஆராய்ச்சிக் கூடங்கள் எல்லாம் ஒன்று சேர்ந்தது போல் இருக்கும் இந்த இடத்தில் ஸோயி போன்ற ஓர் அழகிந பெண்ணின் துணையுடன் இருப்பது அப்படி ஒன்றும் கெடுதல் அல்ல
ஆனால் எத்தனை செல்வம் கிடைத்தாலும் இன்பம் கிடைத்தாலும் ஹாஸானைப் போன்ற ஒருவனிடம் வேலை செய்வது கூடவே கூடாதென்று உமார் எண்ணினான்
வானுலகத்தின் மையத்திலே பூமி அசையாமல் நிற்கவில்லை என்றும் தன்னைத்தானே சுற்றிக் கொண்டு வான் வெளியின் ஊடாகச் சுற்றி வந்துகொண்டிருக்கிற தென்றும் தான் கொண்ட கருத்தை நிலை நாட்டுவதற்காக உமார் ஆராய்ச்சி நடத்த வேண்டுமென்று அப்பொழுதுதான் எண்ணத் தொடங்கியிருந்தான்
இந்த முடிவுக்கு வந்த பிறகு அழகு மிகுந்த ஸோயியைப்பற்றி நினைக்கும்போது அவளை இழக்க வேண்டியிருக்கிறதே என்று அவனுக்கு வருத்தமாக இருந்தது
தன் அறிவிலே ஒருவிதமான மயக்க நிலையை ஏற்படுத்திய மருந்து எது என்பதைப்பற்றித் தெரிந்து கொள்ள வேண்டியதே முதல் வேலை என்று உமார் தீர்மானித்துக் கொண்டான்
அறிவைக் குழப்பித் தொடர்ந்து பல காட்சிகளைத் தோற்றுவித்துத் தன்னை ஏமாற்றுவதற்கு ஹாஸான் உபயோகித்த பொருள் மதுவிலே மட்டும் கலக்கப்பட்டிருக்கவில்லை என்பதை நன்றாக உணர்ந்தான்
தன் வேலைகளைச் செய்யவரும் அடிமையிடம் கோபமாயிருப்பது போல் நடந்து இனிமேல் இந்த அறைக்குள்ளே கணப்பை வைக்காதே என்று கூச்சலிட்டுக் கடிந்து கொண்டால் போதும்
மேலும் நம்மைப்பற்றி மிக எச்சரிக்கையாக இருக்கத் தொடங்கி விடுவார்கள் தான் அறியாமலே தன்னை உளவு பார்க்கிறார்களே அவர்கள் தன்னை நம்பவேண்டும்
அவர்கள் தினமும் நடுப்பகலிலும் இரவிலும் கொண்டுவரும் மது தனக்குப் போதவில்லை என்றும் ஒரு சாடிநிறையக் கொண்டுவந்து வைக்கும் படியும் உமார் கேட்டுக் கொண்டான்
அந்த மதுச்சாடியைப் பார்த்து இனி ஒவ்வொரு நாள் இரவும் உன்னிடமுள்ள மதுவை இந்தப் பள்ளத்தாக்கு தவறாமல் குடிக்கும் என்று தனக்குள்ளேயே கூறிக் கொண்டான்
தன்னடக்கம் கைவந்தோர்க்கு எந்த கவலையுமில்லை என்பதைப் போல அவன் பேசாமல் படுத்துக் கொண்டே அந்த மதுவில் கலந்துள்ள மயக்க மருந்து மனிதர்களின் உடலிலே ஏற்படுத்தும் இரவு நேரத்திலே உமார் தன் அறையைவிட்டு வெளியேறிய போதெல்லாம் நடைபாதையிலே உள்ள காவல்காரர்கள் அவனைப் பின்தொடர்வதைப் பார்த்திருக்கிறான்
சாதாரணமாகக் கிராமத்து மக்கள் அல்லது வியாபாரிகள் அந்த வாசலிலே கொண்டுவந்து பொருள்களை வைத்து விடுவதும் கோட்டைக்குள்ளே இருப்பவர்கள் அவற்றையுள்ளே தூக்கிவருவதும் வழக்கமாக இருந்தது
அர்ப்பணம் செய்தவர்கள் என்ற கூட்டத்தாரில் சிலர் எப்போதாவது சிறுசிறு குழுக்களாக வெளியே செல்வதும் உள்ளே வருவதுமாக இருந்தார்கள்
சைனாக்காரனைப்போல் வேஷம் போட்டுக்கொண்டு பிரசாரகனுடைய உடையில் ஹாஸான் தினமும் மாற்றுருவில் ஏன் வெளியே சென்று வருகிறான் என்பதையும் ரே நகரிலிருந்து யாருக்கும் தெரியாமல் கழுகுக்கூட்டுக்கு வந்துவிட்டான் என்பதையும் பொருத்திப் பார்க்கிறபோது தன் மாயவித்தையால் தன் கூட்டத்தாரின் கண்ணுக்குப் பெரிய தேவதூதன்போல் காட்சியளிக்கும் ஹாஸான் தான் வெளியே போவதும் வருவதும் மற்றவர்களுக்குத் தெரியாமல் இருக்கவும் தன் தெய்வீகத் தன்மையை நிலை நிறுத்தவும் இந்த மாறுவேடம் போடுகிறான் என்பது தெளிவாகத் தெரிந்தது
தலைவாசலில் காவல் இருப்பவர்களான அர்ப்பணம் செய்தவர்களுக்கும் பிரசாரகர்களுக்கும் தொடர்பில்லாதபடி இரு பிரிவுகளாக அவர்கள் இருப்பதால் காவல் வீரர்களுக்கு எல்லாப் பிரசாரகர்களையும் அடையாளம் தெரியாது அவர்கள் உடையே சரியான அடையாளமாக எடுத்துக் கொள்ளப்படுகிறது
ஹாஸான் தனக்குப் புறாக்கள் மூலம் செய்திவரும் விஷயம் கோட்டையில் இருப்பவர்களுக்கே தெரியாதென்று ஏற்கெனவே கூறியது உமாருக்கு நினைவுவந்தது
அப்படியானால் பக்கத்திலேயுள்ள கிராமத்துக்கு செய்தியனுப்பவும் சேகரிக்கவும் அவன் தினமும் வெளியில் சென்று வருகிறான் என்பதை எண்ணி முடிவுகட்ட முடிந்தது
அத்தோடு முதல்நாள் கத்தி நடனத்தின்போது நடுங்கும் கைகளுடன் ஆவலாக மதுவை அவன் ஒரே வாயில் குடித்ததையும் உமார் பார்த்திருந்தான் எனவே அவனைத் தன் அறைக்கு அழைத்து வந்தான்
அவனைப் படுக்கையிலே உட்கார வைத்துவிட்டு ஜாடியில் இருந்த மதுவைக் கிண்ணத்தில் ஊற்றித் தன் உதட்டருகே கொண்டுபோய் வைத்துக்கொண்டு சொர்க்கத்தின் மது என்று கூறினான்
கிராமத்திற்குப் போய்ப் புறாக்களின் மூலம் செய்தி அனுப்பவேண்டும் என்று கூறியவன் தன் இடுப்பிலே யிருந்த அந்தப் பழைய செய்திக் குழாயை வெளியில் எடுத்தான்
அக்ரோனோஸ் போன்ற முகம் தெரிந்த பேர்வழிகள் எதிரில் வராமல் அருள்செய்ய வேண்டுமென்று அல்லாவை வேண்டிக் கொண்டு வைக்கோல் போர்களுக்கும் குப்பை மேடுகளுக்கும் நடுவே புகுந்து அந்தக் கிராமத்திலே புறாக்கள் இருக்கும் வீட்டைத் தேடினான்
குதிரை வந்ததும் புறாக் கூண்டைத் தூக்கிக்கொண்டு வந்த அந்த மனிதன் இதோ பாருங்கள் இந்தப் புறாக்களை அடையாளம் தெரிந்து கொள்வதற்காக உள் இறக்கை ஒன்று மடித்து வைக்கப் பட்டிருக்கிறது அதன் வால் புறத்திலே இதோ சிவப்புமை போடப் பட்டிருக்கிறது
இவைதான் மற்ற புறாக்களுக்கும் நமது புறாக்களுக்கும் உள்ள வேற்றுமை தாங்கள் இப்படி அவள் கூறிக் கொண்டிருக்கும்போதே பின்னால் ஒரு குதிரை வரும் காலடிச் சத்தம் கேட்டது
கிராமத்தின் நடுவிதி வழியாகச் சென்று கொண்டிருந்த அவன் ஆற்றுப் பக்கம் செல்லாமல் வலது பக்கம் செல்லும் பாதையில் தன் குதிரையைத் திருப்பிவிட்டான்
எங்கு சென்றாலும் ஹாஸானுக்கும் தனக்கும் இடையே உள்ள தூரம் அதிகமாக வேண்டும் என்ற ஒரே நோக்கத்தோடு வேகமாகச் சென்று கொண்டிருந்தான்
ஒட்டகப்பாதை போல் தோன்றிய ஒரு சிறுபாதை வழியாகச் சென்று கொண்டிருந்த அவன் குறுகிய பள்ளத்தாக்கு ஒன்றின் வழியாகப் போகும்போது கற்களுக்குப் பின்னாலிருந்து இருபுறமும் ஈட்டிகளுடன் கூடிய படைவீரர்கள் போன்ற மனிதர்கள் திடீரென்று தோன்றினார்கள் உமாருக்குப் பயமாக இருந்தது
கழுகுக்கூட்டுக் காவலன் கையிலேயுள்ள குழாய்ச் செய்தியில் உமார் ரே நகர் நோக்கிச் சென்று கொண்டிருக்கிறான் என்று எழுதியிருந்ததை நினைத்தால் சிரிப்பு வராமல் என்ன செய்யும்
இருள் சூழ்ந்துவரும் நேரத்திலே சமவெளிப் பிரதேசத்தின் வழியாக வந்து கொண்டிருந்த உமார் தூரத்திலே வயலோரத்தில் சில குடிசைகளைப் பார்த்தான்
முதல் வாசல் அருகிலே வந்ததும் குதிரையைவிட்டு இறங்கியதும் அந்தப் பண்ணையின் தலைவன் யார் என்று கேட்டதும் பண்ணைத் தலைவனிடம் உமார் அழைத்துச் செல்லப்பட்டான்
இந்தப்பண்ணை கழுகுக் கூட்டின் பக்கமாக இருப்பதால் இவர்கள் ஹாஸானுடைய உதவியாளர்களாக இருக்கக்கூடும் என்று சந்தேகித்து தலைவனை நோக்கி ஷேக் அல் ஜெபல் அவர்களுடைய ஆணையின்படி நான் செல்லுகிறேன்
யாரும் கவனிக்காதபோது நிழலோடு நிழலாக மறைந்து வந்த ஒரு சிறுமி அந்தப் புறாக்கூண்டின் பக்கத்திலே வந்து உட்கார்ந்துகொண்டு அந்தப் புதிய மனிதனான உமார் கவனிக்காத நேரம் பார்த்து கூண்டுக்குள்ளே கையைவிட்டு அந்தப் பறவைகளின் இறக்கைகளைத் தொட்டுப் பார்த்தாள்
திரும்பிப் பார்த்த உமார் அந்தப் பெண் பயந்து ஓடுவதைக் கண்டான் பயந்து ஒடினாலும் அந்தப் புறாக்களை விட்டுப்போக மனமில்லாமல் நான் அவற்றைப் பார்த்திருக்கிறேன்
நன்றாகக் காய்ந்த பிறகு அடுத்த நாள் நீ இதைத் தண்ணிருக்குப் பக்கத்திலே வை காற்றிலே பறக்கிற புறாக்கள் எல்லாம் இதன் அருகிலே வந்து இதனோடு பேசிக் கொண்டிருக்கும்
முக்காட்டை விலக்கி விட்டுப் பேசிக் கொண்டிருந்த ஆயிஷாவைப் பார்த்து வெறுப்புடன் முகத்தைத் திருப்பிக்கொண்டு போய் விட்டார்கள் கூட வ்ந்த மற்ற பிரயாணிகள்
பாவம் அன்றே நிசாம் சொன்னபடி சுல்தானுக்குக் கடிதம் எழுதியிருந்தால் அவருடைய பதவி போயிருக்காது என்று உமார் வருத்தத்துடன் நினைத்துக் கொண்டான்
உன்னுடைய பாதை வேறு என்னுடைய பாதை வேறு ஆனால் நான் உன்னுடைய இடத்தில் கண்ட விஷயங்களைப் பொறுத்த வரையில் ஒன்று கூற விரும்புகிறேன்
எனக்கும் என்னைச் சேர்ந்தவர்களுக்கும் உன்னால் எந்தவொரு தீங்கும் ஏற்படாதவரையில் அவை இரகசியமாகவேயிருக்கும் இந்தக் கடிதத்தின் கீழே கையெழுத்தோ அடையாளமோ எதுவும் போடாமல் சுருட்டி ஒரு சிறு குழாய்க்குள்ளே போட்டான்
நிசாம் அளவுக்குமீறிய வகையில் என்னுடைய அதிகாரங்களைக் கையாண்டார் என்று பதில் கூறிவிட்டு தன்னுடைய திருக்குரான் புத்தகத்திலிருந்த ஒரு சிறு தாளையெடுத்துக் கொடுத்தார்
சீக்கிரம் சொல் நட்சத்திரமல்ல வானவீதியிலே நாமிருக்கும் இந்த உலகம் தன்னைத்தானே சுற்றிக்கொண்டு நகர்ந்து போகிறது என்ற விஷயம்தான் சுல்தான் அவனை உற்று நோக்கினார்
அவளுடைய அதிசய அழகு அவன் உள்ளத்தை என்னவோ செய்தது எழுதிய தாளை வைத்துவிட்டுக் குனிந்து அவளுடைய உதடுகளிலே தன் உதடுகளைப் பதித்தான்
அவளுக்கு மிக அருகாமையிலே யாரோ மூன்றாவது ஆசாமி ஒருவன் மூச்சுவிடுவது போல் இருந்தது அவளுடைய மூக்கில் ஏதோ ஒரு மாதிரியான வாசம் படுவதுபோல் இருந்தது
ஆனால் அந்த ஆள் எப்படியோ தப்பிவிட்டான் வாசல் அருகிலே படுத்திருந்த இஷாக் யாருமே உள்ளே நுழையவில்லை என்று ஆயிரம் சத்தியம் செய்தான்
மேலேயிருந்து அயீஷா கத்தினாள் தலைவரே இங்கு வாருங்கள் இதைப் பாருங்கள் மேலே விளக்குகளுடன் போய்ப் பார்த்தால் உமாரின் தலைமாட்டிலே ஒரு குத்துக் கத்தியும் புதிதாகச் சுடப்பட்ட ஒரு ரொட்டியும் இருந்தன
இதன் பொருள் அவனுக்குப் புரியவில்லை யாரோ உயிருக்குத் துணிந்து இவற்றைக் கொண்டுவந்து வைத்துவிட்டுப் போயிருக்கிறான் என்பது மட்டும் தெரிந்தது
ஒன்றும் புரியவில்லை கத்தி சாவுக்கு அடையாளம் ரொட்டி வாழ்வுக்கு அடையாளம் என்று வைத்துக் கொண்டாலும் விஷயம் விளங்கவில்லையே என்று இஷாக் யோசித்தான்
பகலில் பார்க்க வருவோரிடம் இலஞ்சம் வாங்க விழித்துக்கொண்டிருப்பாய் இரவில் திருடர்கள் வரும்போது குறட்டை விடுவாய் நீ என்ன காவல் காக்கிறாய்
அதற்குள்ளே இஷாக் அங்கே கிடந்த தாள் ஒன்றையெடுத்து உமாரிடம் கொடுத்தான் அதிலே ஆனால் இது தனக்கு அனுப்பப்பட்ட எச்சரிக்கை என்று உமார் உணர்ந்தான்
சுல்தானின் நிழல் போன்றவரே அதிகாலையில் நகரைச் சுற்றி வரும்போது தங்களுடைய ஆள் ஒருவன் ஓரிடத்திலே பிணமாகிக் கிடப்பதைக் கண்டோம்
அவனுடைய ஆருயிர்த்தோழன் இன்பத்திலும் துன்பத்திலும் பங்கு கொண்டு உற்ற துணைவனாக இருந்த கூணன் விகடன் ஜபாரக் கழுத்தில் வெட்டுப்பட்டுப் பிணமாகிக்கிடந்தான்
ஏனெனில் முதல் நாள் தன்னைச் சந்தித்தபோது ஜபாரக்கிடம் யாரோ ஒருவன் சாமியார் வேடத்தில் இருந்தவன் வந்துபேசிக் கொண்டிருந்ததாகவும் அவன் ஜம்மி மசூதிக்குப் பின்னால் உள்ள அக்கினிபுத்திரன் வீட்டிலே செத்துச் சொர்க்கம்போன ஒரு மனிதன் பிழைத்து எழுந்து வந்து சொர்க்கத்தின் அனுபவத்தைக் கூறியதாகவும்
இதைக்கேட்ட டுன்டுஷ் இது போலவே தலைமாட்டிலே ரொட்டியும் கத்தியும் கண்ட சில மனிதர்கள் இப்போது ஆளே காணப்படாமல் போய்விட்டார்கள் என்றான்
அர்ப்பணம் செய்தவர்கள் ஏழாவது கொள்கைக்காரர்களின் தலைவனும் கழுகுக் கூட்டின் தலைவனும் பிறப்பிறப்புப் பெருந்தலைவனுமான ஹாஸான் இபின் சாபா என்பவனுடைய ஆட்கள் குத்துக்கத்தி பிடித்த கொலைக்கஞ்சாப் பாதகர்கள் மயக்க மருந்து தின்னும் மதிகெட்டவர்கள் என்று உமார் அடுக்கிக் கொண்டே போனான்
அப்படிப் பேசும்போது எதிரில் திறந்திருந்த சன்னலுக்கப்பால் சீறிவரும் பாம்புகள் நூறு இருந்தால் எப்படிப் பயப்படுவானோ அப்படிப்பட்ட பயத்துடன் அந்தச் சன்னலைப் பார்த்துக் கொண்டே பேசினான்
வாழ்வதாக இருந்தால் மறுநாள் வந்து அவன் விட்டு வாசலிலே நின்று ரொட்டிப்பிச்சை கேட்கும் பிச்சைக்காரனுக்கு ஒரு மூட்டை தங்கம் கொடுக்க வேண்டும்
அவர்களுடைய ஆள் அக்ரோனோஸ் கடத்திக் கொண்டு போய்விட்டானே இருந்தாலும் அவர்கள் இன்னும் எதிர் பார்க்கலாம் தலைவரே நீங்கள் என்ன அவர்களை எதிர்க்கப் போகிறீர்களா
உங்கள் வீட்டிலேகூட அவர்களைச் சேர்ந்தவன் ஒருவன் வேலைக்காரனாக இருக்கக்கூடும் இந்த காணர்ம்ற்போன் ஐந்து மனிதர்கள் மக்களுக்கு நன்றாகத் தெரிந்த பிரபல் வியாபாரிகள் எப்படி மறைந்தார்கள் என்று தடங்கூடத் தெரியவில்லை
அவர்கள் தந்திரத்தையும் மாயக்கண்கட்டு வித்தையையும் உபயோகிக்கிறார்கள் அவர்களுடைய ஆயுதமான இரகசியத்தை அடிப்பதற்கு அடித்து உடைப்பதற்கு ஒரு வழியிருக்கிறது
ஜம்மி மசூதியிலே கடைசித் தொழுகை நடந்து கொண்டிருந்தது நூற்றுக்கணக்கான மத நம்பிக்கையாளர்கள் எல்லாம் வல்ல இறைவனான அல்லாவை நோக்கித் தங்கள் பிரார்த்தனைகளைத் தெரிவித்துக் கொண்டிருந்தார்கள்
அந்த மெழுகுவர்த்தியை வைத்திருந்த சாமியார் ஒருவன் அந்த அராபியனை நன்றாக உற்று நோக்கிவிட்டுத் திருப்தியடைந்தவனாக உள்ளே செல்ல அனுமதித்துவிட்டு மறுபடியும் திரையை இழுத்துவிட்டு அங்கேயே நின்று கொண்டான்
புதுமையான கருத்துக்களை வெளியிட்டால் மறுக்கும் முல்லாக்கள் இப்படிப்பட்ட மாயமான விஷயங்களை ஆலலோடு காண வந்திருக்கிறார்களே என்று எண்ணிய உமாருக்கு வருத்தமாக இருந்தது
மாரடித்துச் சுற்றிக்கொண்டிருந்த சாமியார் திடீரென்று சுற்றுவதை நிறுத்திவிட்டு ஒ செத்தவன் குரல் பேசுகிறது என்று கூவிக்கொண்டே தன் பின்னால் இருந்த திரையை இழுத்து விட்டான்
உண்மையுள்ளவர்களே கண்ணுக்குத் தெரியாத சொர்க்கத்தின் கதையைக் கேளுங்கள் என்று சொல்லித் தான் சொர்க்கத்துக்குப்போன கதையை எடுத்துச் சொல்லியது
அந்தத் தலையைத் தனியே பார்த்தமக்கள் உமார் எழுந்து அந்தத் திரையின் அருகிலே போய் நின்று தன் கைகளைத் தூக்கி கூட்டத்தை அமைதிப்படுத்திப் பேசத் தொடங்கினான்
நண்பர்களே இது அதிசயமல்ல வெறும் கண்கட்டு வித்தைக்காரனின் தந்திரக் காட்சிகள் இறந்துபோன மனிதன் பேசுவதில்லை ஆனால் சற்றுமுன் உயிருடனிருந்து பேசிய மனிதன் நமக்கு அத்தாட்சி காட்டுவதற்காகக் கொல்லப்பட்டுவிட்டான்
ஆனால் அந்த மாயவாதிகள் இந்நேரம் எங்கே ஓடி ஒளிந்தார்களோ அந்தக் குருடன் மட்டும் கூட்டாளிகளே என்னை விட்டுவிட்டுப் போகாதீர்கள் என்று கத்திக் கொண்டு வாசற்படியிலே இருந்தான்
உண்மையான மதப்பற்றும் அரச பக்தியும் அரசாங்க நலன் கருதும் எண்ணமுமுள்ள ஊழியரான நிசாம் அல்முல்க் அவர்கள் தான் வேலையிலிருந்து நீக்கப்பட்டதையும் பொருட்படுத்தாமல் சுல்தான் மாலிக்ஷா அவர்களின் இருப்பிடத்திற்கு வந்தார்
என் சுல்தான் அவர்களே கட்டளையிடுங்கள் அந்தக் கொலைகாரர்களான ஏழாவது கொள்கைக்காரர்களை வேட்டையாடி நம் சாம்ராஜ்யத்திலேயே இல்லாமல் தொலைத்து விடுகிறேன்
தங்கள் நிழலில் வாழ்வோரிடமே கப்பம் வசூலித்துக் கொண்டு தங்களுக்கு அறைகூவும் அவர்கள் தலைவன் என்ன ஆகிறானென்று பார்க்கலாம் என்று இறைஞ்சினார்
நான் தொந்தரவு கொடுக்கும் ஒவ்வொரு நாயையும் விரட்டிக் கொண்டிருக்க முடியாது என்று சிறிதுகூட நிலைமையை உணராமல் சுல்தான் பதில் அளித்தார்
ஒருமுறை சுல்தான் தன்மீது அவநம்பிக்கை கொண்டபோதே தன்னுடைய செல்வாக்குப் போய்விட்டது என்பதைத் தெரிந்து கொண்ட நிசாம் சலாம் செய்து விடைபெற்றுத் திரும்பிவிட்டார்
எனவே ஒரு தளபதியை அழைத்து பட்டாளத்தின் ஒரு பகுதியுடன் சென்று காஸ்வின் நகருக்கு வடக்கேயுள்ள மலைகளில் அமைந்துள்ள கழுகுக்கூடு என்ற கோட்டையை நிர்மூலமாக்கிவிட்டு வரும்படி ஆணையிட்டார்
நிசாமின் குறிப்பேடுகளைப் படித்துப் பார்த்த அவர் ஏற்கெனவே அனுப்பிய படைகளுடன் மேற்கொண்டு சில படைகளையும் கழுகுக்கூடு நோக்கியனுப்பினார்
கொலைகாரர்களின் இருப்பிடத்தைக் குலைத்தெறியும்படி உத்தரவிட்டார் நிசாமின் குறிப்புகள் அந்தப் புதிய மதத்தின் பயங்கரத் தன்மையை அவருக்கு நன்றாக உணர்த்தின
உமார் தான் செய்யப்போகும் புதிய ஆராய்ச்சியைப்பற்றி விளக்கிக் கூறியபோது அவர்கள் இது என்ன சாதாரண விஷயம் இதிலே ஒன்றும் அதிசயமில்லை
பூமி தன்னைத்தானே சுற்றிக்கொண்டு வானவெளியில் சுற்றி வருகிறது என்ற உண்மை அவர்களுக்குப் புரிவதற்கு வெகு நேரமாகவில்லை அவர்கள் இந்த விஷயத்தைச் சிறு குழந்தைகள் கூடப்புரிந்து கொள்ளும் என்றார்கள்
அந்தக் கூடத்தின் தளத்தைத் தோண்டியெடுத்து நட்டநடுவிலே ஒரு பெரிய மரத்துணும் அந்தத் துணோடு சேர்ந்த ஒரு வட்டமேடையும் அமைக்கச் செய்தான்
அந்த மேடைக்குக் கீழே ஆட்கள் நின்று தூணிலே பொருத்தப்பட்டிருக்கும் கைப்பிடிகளைப் பிடித்துக் கொண்டு சுற்றினால் அந்த வட்டமேடையும் சுற்றும்படியாக ஓர் இயந்திரம்போல அமைத்தான்
அவன் ஒரு கருத்துச் சொன்னால் இஸ்லாமிய உலகம் அதை அப்படியே ஏற்றுக் கொள்ளக்கூடிய அத்தனை பெரிய செல்வாக்கு அடைந்திருந்தான்